TOP ฟื้นตัวต่อเนื่อง! 1 เดือนวิ่งแล้ว 24%โบรกฯแนะซื้อรับค่าการกลั่นพุ่ง-ลุ้น Q3 ผลงานสดใส
TOP ฟื้นตัวต่อเนื่อง! 1 เดือนวิ่งแล้ว 24%  โบรกฯแนะซื้อรับค่าการกลั่นพุ่ง-ลุ้น Q3 ผลงานสดใส โดย ณ เวลา 11.39 น. ราคาอยู่ที่ระดับ 85.75 บาท บวก 2.50 บาท หรือ 3.00%  ด้วยมูลค่าซื้อขาย 596.89 ล้านบาท
22 ส.ค. 2561

ผู้สื่อข่าวรายงานว่า บริษัท ไทยออยล์ จำกัด (มหาชน) หรือ TOP ณ เวลา 11.39 น. อยู่ที่ระดับ 85.75 บาท บวก 2.50 บาท หรือ 3.00%  ด้วยมูลค่าซื้อขาย 596.89 ล้านบาท โดยราคาหุ้นฟื้นตัวต่อเนื่องนับตั้งแต่อ่อนตัวลงที่ระดับ 69 บาท เมื่อวันที่ 6 ก.ค.61 จนถึงล่าสุดหุ้นปรับตัวขึ้นแล้ว 24.27%

บล.กรุงศรี จำกัด (มหาชน) ระบุว่า กลุ่มโรงกลั่น (TOP, SPRC, ESSO, PTTGC ) ค่าการกลั่นทรงตัวระดับสูงล่าสุด 8.6 US/Barrel
บล.ดีบีเอสฯ ระบุว่า ผลการดำเนินงานปกติของบริษัทคาดจะดีขึ้นใน 2H61 จาก Crude Premium ที่ลดลง และบริษัทไม่มีการปิดซ่อมบำรุงโรงงาน ประเมินว่าค่าการกลั่นจะดีขึ้นตั้งแต่ไตรมาส3/61 เป็นต้นไปเพราะเป็นช่วง High Season ของธุรกิจน้ำมันกลั่น (ดีเซล, Jet) ส่วนอะโรเมติกส์คาดว่าสเปรดของ PX และ BZ จะทรงตัวถึงอ่อนลง เพราะจะมีกำลังการผลิตใหม่จากเวียดนามเข้ามา รวมทั้งโรงอะโรเมติกส์ที่จีนกลับมาผลิตหลังปิดซ่อมไป
ความคืบหน้าของโครงการ CFP – ณ ปลายเดือนมิ.ย.61 ทาง BOD อนุมัติเงินลงทุนโครงการ CFP แล้ว ซึ่งโครงการนี้จะทำให้กำลังการผลิตโรงกลั่นเพิ่ม 275KBD เป็น 400KBD และทำให้ประสิทธิภาพโรงกลั่นสูงขึ้น โดยน้ำมันเตาที่มีมาร์จิ้นต่ำจะเป็นศูนย์ (จาก 8% ในปัจจุบัน) และคาดว่าสัดส่วนการใช้น้ำมันดิบหนักจะเพิ่มจากศูนย์เป็น 40% การก่อสร้างใช้เวลา 4 ปี คาดว่าจะเริ่มผลิตได้ในต้นปี 2565
ปรับลดคาดการณ์ Core Profit ปี 61/62 ลง 18%/16% – เราปรับลดประมาณการ Core Profit ลงสะท้อนการลดสมมติฐาน GIM ลงจาก 7.7/7.8 เป็น 7.3/7.4 ดอลลาร์/บาร์เรล แต่ขยับราคาเป้าหมายไปอิงกับ P/BV ปี 62 ที่ 1.4 เท่า ซึ่งอยู่ที่ 96.50 บาท คงคำแนะนำซื้อ TOP      